към настоящия формуляр „RS“ се използват само за допълване на информацията, предоставена в самия формуляр „RS“.
 Удостоверяващите документи се предоставят на оригиналния език, на който са съставени; когато този език не е официален език на Европейския съюз, те се превеждат на езика, на който ще се води производството.
 Удостоверяващите документи могат да бъдат оригинали или копия от оригинали. В последния случай предявяващата страна трябва да потвърди, че те са верни с оригинала и пълни.
 На Комисията се представят един оригинал и изискваният брой копия от формуляр „RS“ и удостоверяващите документи. Изискваният брой и формат (хартиен или електронен) на копията се публикуват периодично в Официален вестник на Европейския съюз и на уебстраницата на ГД „Конкуренция“.
 Тези документи се изпращат на адреса, посочен в член 23, параграф 1 от Регламента за прилагане. Този адрес е публикуван в Официален вестник на Европейския съюз и може да бъде намерен на уебсайта на ГД „Конкуренция“. Искането се връчва на Комисията в работен ден съгласно определението в член 24 от Регламента за прилагане, по време на работните часове, посочени на уебстраницата на ГД „Конкуренция“. Трябва да се спазват указанията за сигурност, които са посочени на интернет страницата на ГД „Конкуренция“.
 Всички електронни копия на формуляра „RS“ и удостоверяващите документи се предоставят в използваем формат, който допуска търсене на информация.
 1.5. Поверителност
 Съгласно член 287 от Договора и член 17, параграф 2 от Регламента за сливанията, както и съгласно съответните разпоредби на Споразумението за ЕИП (78) от Комисията, държавите членки, Надзорния орган на ЕАСТ и държавите от ЕАСТ, техните длъжностни лица и други служители се изисква да не разгласяват информация, която са получили при прилагането на регламента и която подлежи на задължението за търговска тайна. Същият принцип трябва да се прилага и за защитата на поверителността между предявяващите страни.
 Ако считате, че Вашите интереси могат да бъдат увредени, в случай че някоя информация бъде публикувана или другояче разгласена пред други лица, представете тази информация отделно, като върху всяка страница поставите ясно обозначение „търговска тайна“. Освен това трябва да се мотивирате защо тези сведения не трябва да се разгласяват или публикуват.
 В случай на сливане или съвместно придобиване, или в други случаи, в които мотивираното искане се изготвя от повече страни, информацията, представляваща търговска тайна, може да бъде предоставена отделно и да се посочи в искането като приложение. Всички приложения от този вид трябва да придружават мотивираното искане.
 1.6. Определения и указания за попълване на настоящия формуляр „RS“
 Предявяваща(и) страна(и): в случаите, когато мотивираното искане се предявява само от едно от предприятията, които участват в концентрацията, изразът „предявяващи страни“ се използва за обозначаване само на предприятието, което действително предявява искането.
 Участник/ци в концентрацията или участници: това понятие се отнася както за придобиващите, така и за придобиваните страни или за сливащите се страни, включително за всички предприятия, в които се придобива контрол или които са обект на публично предложение за придобиване.
 Ако не е предвидено друго, понятията „предявяваща/и страна/и“ и „участник/ци в концентрацията“ включват всички предприятия, които принадлежат към същите групи, към които принадлежат страните.
 Засегнати пазари: в раздел